കോഴിക്കോട് യുവതി കൂട്ട ബലാല്സംഗത്തിനിരയായ സംഭവം ലോഡ്ജ് നടത്തിപ്പുകാര്ക്കെതിരെയും അന്വേഷണം കോഴിക്കോട്: കോഴിക്കോട് യുവതി കൂട്ട ബലാല്സംഗത്തിനിരയായ സംഭവത്തില് പിടിയിലാകാനുള്ള പ്രതികള്ക്കായി പൊലീസ് തെരച്ചില് ഊര്ജിതമാക്കി . അത്തോളി സ്വദേശികളായ രണ്ട് പേരാണ് ഇനി പിടിയിലാകാനുള്ളത്. ഇപ്പോഴും ആശുപത്രിയില് ചികിത്സയിലുള്ള യുവതിയുടെ വൈദ്യ പരിശോധനാ റിപ്പോര്ട്ട് ഇന്ന് ലഭിക്കും. പീഡനം നടന്ന ലോഡ്ജിനെതിരെ പ്രദേശവാസികളില് നിന്നടക്കം പരാതി ഉയര്ന്ന സാഹചര്യത്തില് സംഭവത്തില് ലോഡ്ജ് നടത്തിപ്പുകാരുടെ പങ്കും അന്വേഷിക്കാനാണ് പൊലീസിന്റെ തീരുമാനം. കൊല്ലം സ്വദേശിയായ യുവതിയെ32 പ്രണയം നടിച്ച് വിളിച്ചു വരുത്തി മയക്കുമരുന്ന് നല്കി പീഡിപ്പിക്കുകയായിരുന്നു. കോഴിക്കോട് ചേവരമ്ബലത്തെ സ്വകാര്യ ഹോട്ടലില് വച്ചാണ് പീഡനം നടന്നത്. സംഭവത്തില് അത്തോളി സ്വദേശികളായ അജ്നാസ്, ഫഹദ് എന്നിവരാണ് അറസ്റ്റിലായത്. ഇനി പിടിയിലാകാനുള്ള രണ്ട് പേര്ക്കായാണ് പൊലീസ് അന്വേഷണം നടത്തുന്നത്. യുവതിക്ക് മദ്യവും മയക്കുമരുന്നും നല്കി അര്ധമയക്കത്തിലാക്കിയായിരുന്നു പീഡനമെന്ന് എസിപി കെ സുദര്ശന് പറഞ്ഞു.